Diari Oficial de la Generalitat Valenciana


Sumari del DOGV 9168, del 07-09-2021 (2021/8863)

Informació pública de l'aprovació inicial del projecte d'expropiació per taxació conjunta dels béns afectats per l'execució de les obres de construcció de rotonda en l' encreuament CN-332 i avinguda Sant Pere, contingudes en el projecte PROY/1/2021.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9168

Data del DOGV
:   07-09-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/8863


Data del document
:   30-08-2021

Organisme emissor
:   Ajuntament de L'Alfàs del Pi

Tipus de document
:   Anunci

Descriptors 

:   * Alfàs del Pi, l'
    * pla d'urbanisme
    * administració local

Informació pública de l'aprovació inicial del projecte d'expropiació per taxació conjunta dels béns afectats per l'execució de les obres de construcció de rotonda en l' encreuament CN-332 i avinguda Sant Pere, contingudes en el projecte PROY/1/2021. [2021/8863]  
L'Ajuntament Ple, en sessió ordinària de 27 d'agost de 2021, va adoptar el següent acord:  
  
Primer. Disposar l'aplicació del sistema d'expropiació forçosa i procediment de taxació conjunta i aprovar inicialment la relació de propietaris i de béns afectats necessaris per a l'execució de les obres de construcció de rotonda en l'encreuament CN-332 i avinguda Sant Pere, contingudes en el projecte PROY/1/2021, d'acord amb la documentació existent al dia de la data que identifica la relació d'interessats, el sòl dels quals a ocupar està destinat a xarxa viària.  
Segon. Exposar al públic l'expedient expropiatori BAS/1962/2021, a través d'un periòdic d'àmplia difusió en la localitat, edicte en el Diari Oficial de la Generalitat Valenciana, tauler d'anuncis i pàgina web municipal, amb un termini d'un mes perquè les persones interessades en el procediment puguen formular les al·legacions que estimen pertinents contra la relació inicial de propietaris i drets afectats amb l'advertiment que els errors no denunciats o no justificats en aquesta fase no donaran lloc a la nul·litat o reposició d'actuacions. El projecte d'expropiació amb els documents assenyalats serà exposat al públic durant un termini d'un mes perquè els qui puguen resultar interessats formulen les observacions i reclamacions que estimen convenients, sobretot pel que fa a la titularitat o valoració dels drets respectius.  
  
Els errors no denunciats i justificats en aquest moment, una vegada aprovat l'expedient expropiatori, no donaran lloc a la nul·litat d'aquest ni a la reposició d'actuacions; no obstant això, les persones interessades conservaran el seu dret a ser indemnitzades, quan siga procedent.  
  
Tercer. Notificar individualitzadament a les persones interessades que figuren en l'expedient, amb trasllat del full d'apreuament municipal on consta la taxació de cada bé o dret a expropiar, perquè puguen en idèntic termini d'un mes, acceptar el full d'apreuament o rebutjar-lo i formular el seu. En el cas que l'expropiat rebutge la valoració continguda en el full d'apreuament formulat per l'Administració local, es traslladarà l'expedient al Jurat Provincial d'Expropiació Forçosa perquè fixe el preu just.  
  
L'Alfàs del Pi, 30 d'agost de 2021.- L'alcalde president: Vicente Arques Cortés.